El Campionat d'Espanya Màster d'Atletisme a l'aire lliure tanca la 54 edició amb un balanç molt positiu
02 de juliol 2019

![Imagen 1](/media/wn5hcahj/95maq_javier.jpg)![Imagen 2](/media/dfclyzso/95img_7271_cuerpo.jpg)

El Campionat d'Espanya Màster d'Atletisme a l'aire lliure, que s'ha celebrat durant el passat cap de setmana a Sagunt, tanca la 54 edició amb un balanç molt positiu. Este esdeveniment esportiu, que ha reobert la nova pista d'atletisme Emilio Villagrasa del Poliesportiu Municipal, ha destacat per la gran participació d'atletes, així com per les plusmarques nacionals i mundials que s'han obtingut durant estos dies. Tenint en compte la magnitud de l'esdeveniment, és important destacar la bona organització de les jornades.

  

Quant a les plusmarques, s'han registrat un total de set rècords d'Espanya i un rècord mundial, que el va batre l'atleta gallec José Vicente Rioseco en la categoria de 2.000 metres d'obstacles per a més de 75 anys en fer una marca de 8 minuts, 29 segons i 26 centèsimes.  

  

![](/media/pt1fqspw/95img_7276_cuerpo.jpg)  
  

Tal com explica el regidor d'Esports, Javier Raro, “**tot ha ocorregut sense cap succés pese a la calor d'estos dies. Els competidors han gaudit de la ciutat, la competició s'ha desenvolupat sense incidents i la veritat és que estem molt contents per això. Respecte a la pista que hem inaugurat en este campionat, tots els competidors han parlat bé d'ella, s'han aconseguit fer bones marques i ara ja estem preparant-nos per a acollir nous esdeveniments perquè la nostra ciutat continue estant en el mapa**”.  

  

Esta 54 edició (40 en categoria femenina) es va disputar en cinc sessions al llarg de tres intensos i calorosos dies de competició on atletes majors de 35 anys van competir en diferents proves, com per exemple les carreres de 200, 400 o 800 metres llisos, carreres d'obstacles, de llançament de disc, martell i pes, de longitud, d'altura, de perxa o de javelina.  

  

![](/media/qg2fhmup/95sin-titulo_cuerpo.jpg)  
![](/media/3teaui0i/95sin-titulo3_cuerpo.jpg)  

  

El campionat ha comptat amb la participació de més de 1.200 atletes i prop de 2.400 participacions, la qual cosa ha suposat que Sagunt siga el municipi amb major afluència de participants de les últimes edicions.

  

Cal destacar la participació d'atletes locals, com per exemple Cande Iniesta, que va disputar la final de la carrera de 1.500 metres F45 i va quedar en 4a posició amb un temps de 5 minuts, 6 segons i 86 mil·lèsimes, o de l'atleta de la comarca Juanjo Mestre, que va participar en la final dels 400 metres per a majors de 50 anys.

  

![](/media/jvtdyzus/95img_7257_cuerpo.jpg)  
  

L'esportista més longeu (89 anys) del campionat va ser Marcos Bermejo del CDE Bezana Atletismo; l'atleta de Muriedas (Cantàbria) va competir en 200 m, 400 m i 800 m. En la categoria femenina l'atleta amb més edat (85 anys) també ha sigut una càntabra, Mª Luisa González del CA España de Cueto; la santanderina ha participat en 100 m, llançament de disc i pes.​​  

![](/media/qfkjwqyy/95sin-titulo2_cuerpo.jpg)  
  

*   [](http://www.facebook.com/sharer.php?u=https://aytosagunto.es/va/actualitat/el-campionat-d-espanya-master-d-atletisme-a-l-aire-lliure-tanca-la-54-edicio-amb-un-balanc-molt-positiu/ "Facebook")
*   [](http://twitter.com/share?url=https://aytosagunto.es/va/actualitat/el-campionat-d-espanya-master-d-atletisme-a-l-aire-lliure-tanca-la-54-edicio-amb-un-balanc-molt-positiu/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-campionat-d-espanya-master-d-atletisme-a-l-aire-lliure-tanca-la-54-edicio-amb-un-balanc-molt-positiu/ "Linked In")
*   [](mailto:?body=https://aytosagunto.es/va/actualitat/el-campionat-d-espanya-master-d-atletisme-a-l-aire-lliure-tanca-la-54-edicio-amb-un-balanc-molt-positiu/)